
2.349 din 16 aprilie 2021
REFERATUL  DE APROBARE

la proiectul de hotărâre privind aprobarea Statutului comunei Vulcana-Băi
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea Statutului comunei Vulcana-Băi
Sediul materiei privind această capacitate a Consiliului Local îl reprezintă:
a) art. 120 alin. (1) și art. 121 alin. (1) și (2) din Constituția României, republicată;

b) art. 3 și 4 paragrafele 1 – 4 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c) art. 7 alin. (2) din Legea nr. 287/2009 privind Codul civil, republicată, cu modificările și completările ulterioare; 

d) art. 6 – art. 13, art. 75,  art. 87 alin.(1), alin.(2) și alin.(5), art. 89, art. 96 alin.(1) – alin.(3), art. 98 alin. (1-2), art. 104, art. 105 alin.(1) , art. 106 alin(1) și alin.(3) , art. 110 alin.(1) art. 129 alin. (1), alin. (2) lit. a) și alin. (3) lit. a), art. 197 alin. (1), (2), (4) și (5), art. 198 alin. (1), art. 199 alin. (1) și (2) și art. 289 din Ordonanța de urgență nr. 57/2019 privind Codul administrativ, cu modificările și completările ulterioare; 

e) art. 10 din Legea nr. 102/1992 privind stema ţării şi sigiliul statului, cu modificarea ulterioară;

f) art. 1, art. 5 și nr. crt. 81 din anexa privind județul Dâmbovița din Legea nr. 2/1068 privind organizarea administrativă a teritoriului României, republicată,  cu modificările și completările ulterioare;

g) art. 46 din Legea nr. 350/2001 privind amenajarea teritoriului şi urbanismul, cu modificările și completările ulterioare, combinat cu art. 17 alin.(4) lit. d) din Normele metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, aprobate prin Ordinul ministrului  dezvoltării regionale şi administraţiei publice nr. 233/2016;

h) art.5 din Legea nr. 363/2006 privind aprobarea Planului de amenajare a teritoriului naţional - Secţiunea I Reţele de transport, cu modificările ulterioare;

i)  art. 61 alin.(2) Legea educaţiei naţionale nr. 1/2011, cu modificările și completările ulterioare;

j)  art. 22 și art. 23 lit. d) din Legea bibliotecilor nr. 334/2002, republicată, cu modificările și completările ulterioare;

k) art. 2 alin.(7) și art. 3 din Legea nr. 95/2006 privind reforma în domeniul sănătăţii, republicată, cu modificările și completările ulterioare;

l) art. 2 alin.(1), art. 3 alin.(2) art. 30 din Legea asistenţei sociale nr. 292/2011, cu modificările și completările locale;

m) art. 3, art. 6 alin. (9), art. 22 alin. (2) din Legea educaţiei fizice şi sportului nr. 69/2000, cu modificările și completările ulterioare;

n)  art. 2 Legea societăţilor nr. 31/1990, republicată, cu modificările și completările ulterioare;

o) art. 1 alin. (2) – (4) din Legea serviciilor comunitare de utilităţi publice nr. 51/2006, republicată cu modificările și completările ulterioare;

p) art. 14 și art. 103 -113 din Legea energiei electrice şi a gazelor naturale nr. 123/2012, cu modificările și completările ulterioare;

q) art. 9 din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

r) art. 4 din Legea partidelor politice nr. 14/2003, republicată, cu modificările și completările ulterioare;

s) art. 1 lit. a) și art. 28 din Legea dialogului social nr. 62/2011, republicată, cu modificările și completările ulterioare;

t) art. 27 – 31 din Legea nr. 489/2006 privind libertatea religioasă şi regimul general al cultelor, republicată, cu modificările și completările ulterioare;

u) art.1 – 3 și art. 7 din Legea nr. 52/2003 privind transparenţa decizională în administraţia publică, republicată;

v) art. 2 alin.(2) și alin.(3) din Legea nr. 3/2000 privind organizarea şi desfăşurarea referendumului, cu modificările și completările ulterioare;

w)  art. 2 lit. d) și art. 3  alin.(1) din Ordonanţa guvernului  nr. 63/2002 privind atribuirea sau schimbarea de denumiri, aprobată prin Legea nr. 48/2003, cu modificările și completările ulterioare; 

x) art.  3, art. 4 lit.a), art. 5 lit. b și lit. c), art.  5 1, art. 7 lit. c) și art. 8  din  Ordonanţa guvernului  nr. 43/1997 privind regimul drumurilor, republicată, cu modificările și completările ulterioare;

y) art. din Ordonanţa de urgenţă a guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, aprobată prin legea nr. 143/2007, cu modificările și completările ulterioare;

z) art. 3 și art. 4 din Ordonanţa de urgenţă  a guvernului nr. 44/2008 privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale, cu modificările și completările ulterioare;  

aa)   art. 4 și art. 15 din Ordonanţa guvernului  nr. 26/2000 cu privire la asociaţii şi fundaţii, aprobară prin Legea nr. 246/2005, cu modificările și completările ulterioare;

ab) art. 2 alin. (2), art. 41 alin. (5), art. 50 alin. (4), art. 58, art. 59, art. 61, art. 62  și art. 70 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

ac) art. 7 alin. (13) din Legea nr. 52/2003 privind transparența decizională în administrația publică, republicată, aprobată prin legea nr. 143/2007, cu modificările și completările ulterioare;

ad) Hotărârii Consiliului Local nr. 48 din 28 septembrie  2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate 
Deși l-am invocat în sediul materiei, vă rog să-mi permiteți să enunț art.104  din Ordonanța de urgență nr. 57/2019 privind Codul administrativ, cu modificările și completările ulterioare 

„Art. 104 (1) Consiliul local, respectiv consiliul judeţean, aprobă statutul unităţii administrativ-teritoriale prin hotărâre care se poate modifica şi completa, în funcţie de modificările apărute la nivelul elementelor specifice ale acestora. Acesta cuprinde date şi elemente specifice prin care unitatea administrativ-teritorială se distinge în raport cu alte unităţi similare, precum şi prevederi privitoare la: 

   a) reşedinţa şi însemnele specifice ale unităţii administrativ- teritoriale şi modalităţile de utilizare a acestora, conform prevederilor legale; 

   b) autorităţile administraţiei publice locale, sediul acestora, date privind constituirea şi organizarea autorităţilor administraţiei publice locale; 

   c) întinderea şi delimitarea teritorială a unităţii administrativ- teritoriale, localităţile componente, amplasarea acestora, prezentarea grafică şi descriptivă, distanţa dintre localităţile componente, rangul unităţii administrativ-teritoriale, stabilit potrivit prevederilor legislaţiei privind amenajarea teritoriului naţional; 

   d) date privind înfiinţarea unităţii administrativ-teritoriale, prima atestare documentară, evoluţia istorică; 

   e) criteriile potrivit cărora se poate conferi şi retrage persoanelor fizice române sau străine calitatea de cetăţean de onoare pentru unitatea administrativ-teritorială respectivă; 

   f) componenţa şi structura populaţiei unităţii administrativ- teritoriale, defalcate inclusiv pe localităţi componente; aspectele privind numărul populaţiei se actualizează în urma recensământului în vederea respectării dreptului cetăţenilor aparţinând unei minorităţi naţionale de a folosi limba sa maternă în relaţia cu administraţia publică locală şi cu serviciile publice deconcentrate; 

   g) căile de comunicaţie existente şi categoria acestora; 

   h) date privitoare la principalele instituţii din domeniul educaţiei, cercetării, culturii, sănătăţii, asistenţei sociale, presei, radioului, televiziunii şi altele asemenea; 

   i) principalele funcţiuni economice, capacităţi de producţie diversificate din sectorul secundar şi terţiar, precum şi din agricultură; 

   j) serviciile publice existente; 

   k) informaţii privind bunurile din patrimoniul unităţii administrativ-teritoriale; 

   l) informaţii relevante privind societatea civilă, respectiv partidele politice, sindicatele, cultele şi organizaţiile nonguvernamentale care îşi desfăşoară activitatea în unitatea administrativ-teritorială; 

   m) modul de cooperare sau asociere, după caz, cu persoane juridice de drept public sau de drept privat române sau străine; 

   n) procedura privind atribuirea şi schimbarea denumirilor de străzi, pieţe şi de obiective de interes public local; 

   o) modalităţi de consultare a populaţiei unităţii administrativ- teritoriale pentru probleme de interes local sau judeţean, după caz; 

   p) procedura privind acordarea titlului şi certificatului de fiu/fiică al/a comunei, oraşului, municipiului sau judeţului ori cea privind acordarea titlului de cetăţean de onoare. 

   (2) Statutul unităţii administrativ-teritoriale cuprinde, în mod obligatoriu, elementele locale de identitate de natură culturală, istorică, obiceiuri şi/sau tradiţii pe baza cărora se pot dezvolta programe, proiecte sau activităţi, după caz, a căror finanţare se asigură din bugetul local..” 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea Statutului comunei Vulcana-Băi, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
